August Konstantin Hörschelmann

August Konstantin Hörschelmann ka August Konstantin Heinrich ja Hoerschelmann (12. september 1842 Martna – 8. juuli 1913 Nõmme) oli Eestimaa vaimulik.

Õppis Tallinna toomkoolis 1857–1862 ja Tartu Ülikooli usuteaduskonnas 1862–1866. Pärast ülikooli lõpetamist töötas koduõpetajana. Õpetajaks ordineeriti 30. augustil 1870.

Töötas 1870–1886 Karuse Margareeta koguduse õpetajana(valiti ametisse 29. juulil 1870). Saadeti 3. veebruaril 1878 Bukaresti, et ta osaleks vaimulikuna Vene-Türgi sõjas. Kuid ta haigestus tüüfusse ja saadeti sama aasta mais koju tagasi.

14. oktoobril 1885 kutsuti August Konstantin Hörschelmann Hageri Lambertuse koguduse pastoriks. Hageri õpetajaks introdutseeriti ta 2. veebruaril 1886. Tema eestvedamisel hakati ehitama uut kirikuhoonet. Kuna ta oli venestusvastane ja keelas rahval vene usku minemast, siis saadeti ta aastal 1892 kubermangust välja.

Siis oli ta 1892–1897 Strelna ja Oranienbaumis luterlik pastor VELK Peterburi konsistooriumiringkonnas. Aastal 1897 kutsuti ta Haapsalu koguduse õpetajaks, kuid haiguse tõttu läks emerituuri. Pidas siiski vahetevahel teenistusiLiivi Aarma. Põhja-Eesti vaimulike lühielulood 1525-1885. Tallinn 2007..

Isiklikku
Isa oli Martna pastor Otto August Leopold Hörschelmann, vend Alexander Anton Hörschelmann oli enne August Konstantini Hageri koguduse pastor, vend Johannes Eduard Hörschelmann oli Martna, Moskva eesti, Narva Jaani ja Jamburgi koguduse pastor.

Viited

 Välislingid 



Kategooria:Hageri Lambertuse koguduse vaimulikud
Kategooria:Karuse Margareeta koguduse vaimulikud
Kategooria:Peterburi konsistoriaalringkonna vaimulikud
Kategooria:Haapsalu Püha Johannese koguduse vaimulikud
Kategooria:Eesti represseeritud isikud
Kategooria:Tartu Ülikooli usuteaduskonna vilistlased
August Konstantin
Kategooria:Baltisakslased
Kategooria:Sündinud 1842
Kategooria:Surnud 1913